— 326 - 



Jylland: Silkeborg, Frijsenborg. Eold Skov, at træffe Bøg af kummerlig 

 Natur; og de]* er den Forskel, at vi i Dele af. Landet med liden Nedbør og 

 lang Afstand mellem Frostperioderne oftest vil træffe rank Vækst hos 

 Bøgen, medens vi i Landets kolde Egne med stor Nedbør, og hvor Afstan- 

 den mellem Frostperioderne er kort, vil finde Bøg, som har det jeg har 

 kaldet krøllet Vækst. 



Men netop i disse Dele af vort Land — de indre højtliggende Egne 

 med den korteste Varighed af den frostfri Periode — kan Rødgran ofte 

 have den smukkeste Vækst, og Træarten kan her naa en høj Levealder, 

 medens den i vore Kystskove — der hvor Bøgen ofte har sin bedste Vækst 

 — i ung Alder kan være ødelagt af Trametes. 



Skovfyrren synes gennemgaaende at trives bedst i Danmarks regn- 

 fattige Egne; Træarten har i sin Helhed kun liden Udbredelse i vort 

 Land, den er ikke en Hovedtræart som i Sverige og flere Dele af 

 Europa; den store Nedbør forenet med det lange frostfri Efteraar og 

 den milde Vinter i Vestjylland synes at bidrage til, at Skovfyrren saa godt 

 som mangler her, medens den trives i Odsherred, Tidsvilde, Djursland, 

 Bornholm, det vil sige Egne med liden Nedbør, Dele af Danmark, der paa 

 Kortet over Aarets Middelnedbør er anlagt med lys Farve. 



Med Hensyn til Askens Forhold til Klima synes denne Træart, hvis 

 Fordringer til Voksestedet i det hele er stærkt tilspidsede — - det er vanske- 

 ligere at afgøre, hvor man tør end hvor man ikke tør indføre den — at 

 trives særlig godt i vore milde Kystegne og langs den regnfattige Østkyst 

 af det nordlige Jylland: Dele af Landet, der paa Kortene over Aarets 

 Middelnedbør og Kortet over Varigheden af den frostfri Periode har lys 

 Farve. Asken har derimod kun sjælden — om der end kan nævnes Und- 

 tagelser — god Vækst i de indre Dele af Landet, saadanne Egne, som paa 

 de omhandlede Kort er betegnet med mørk Farve. 



Overfor mange klimatiske Forhold er Egen mindre følsom end Bøg 

 og Ask; den kan taale stor Nedbør, men ogsaa nøjes med den mindste 

 Nedbør, der findes i vort Land, og den kan taale bratte Temperatursving- 

 ninger bedre end Bøg; man kan derfor finde smuk Eg saavel i Egne af 

 Landet, der paa Kortene over Aarets Middelnedbør og over de frostfri 

 Perioders Varighed har lyse som hvor de har mørk Farve, dog kun saa 

 længe det gælder Eg efter danske — den givne Egns — Agern, hvorimod 

 Ege efter Frø af fremmed Proveniens er mere sensible og vil have mest 

 Udsigt til at trives i Egne af Landet med lang Afstand mellem Frost- 

 perioderne. 



Af dette korte Resumé, gengivende Hovedpunkterne af, hvad jeg 

 ved det omhandlede Møde i Botanisk Forening fremdrog, og som blev 

 imødegaaet af Kammerherre Müller, vil det fremgaa, at jeg stærkt har 

 fremhævet, hvorledes Klimaet i de forskellige Aarstider faar Indflydelse 

 paa Trævæksten. Men jeg maa ved Siden deraf hævde, at blandt vore 

 Hovedtræarter vil Bøgen — alt andet lige — ofte have sin smukkeste 

 Vækst i Egne af Landet, hvor Aarets Middeltemperatur er den højeste, 

 Aarets Middelnedbør den laveste og den gennemsnitlige Afstand mellem 

 Frostperioderne den længste, medens omvendt Rødgran sædvanlig vil 

 udvikle sig bedst og fremfor alt vise sig mest sund i Egne, hvor 

 Middeltemperaturen er lavest og Afstanden mellem Frostperioderne 



